Yella yiwen yesԑa tameṭṭut akked weltma-s. Yiwen wass yewwi tameṭṭut-is akked weltma-s ruḥen ad zedmen, umbaԑd ufan timellalin n yezrem akked tmellalin n tsekurt. Umbaԑd tamṭṭtutis tufa timellalin n yezrem ma d weltma-s tufa timellalin n tsekkurt, tuɣal ami id iwḍen saxxam tbeddel-as-tent tmeṭṭut-nni, weltma-s n urgaz-is tefka-as timellalin n yezrem nettat tečča tidak n tsekkurt. Umbaԑd imiren ami i tečča timellalin-nni n yezrem uɣalent la ttefruruxent deg uԑebbuḍ-is frurxent imiren d izarman. Kkan kra n wussan kra n wagguren uɣalen tenna-as tmeṭṭut-nni-ines i wargaz-is : -weltma-k s tadist i tella.